section_heading: OZNA
paragraph_text: Činjenica je da pripadnike OZNE u njihovu radu nije kontrolirao nitko osim njihovih nadređenih u samoj organizaciji. Na početku 1945. pod nazivom Zadaci NOO-a pri oslobođenju u novim krajevima utvrđen je postupak preuzimanja gradova i uklanjanja neprijateljskih elemenata prema kojem je u oslobođenim mjestima OZNA imala najvažniju ulogu, odnosno neograničenu vlast. Podređeni su joj bili svi organi civilne vlasti i vojska. provodila je tijekom cijele 1945., bez obzira na negodovanje naroda, a ponekad i NOO-a. Imala je ovlasti na području cijele države, s odsjecima pri glavnim stožerima i svim postrojbama jugoslavenske vojske. Godine 1946. OZNA je preustrojena, pa je umjesto nje, u sastavu saveznog Ministarstva unutrašnjih poslova, uspostavljena Uprava državne bezbednosti (UDBA).